CELEX: 62011CN0053
Language: fi
Date: 2011-02-07 00:00:00
Title: Asia C-53/11 P: Valitus, jonka sisämarkkinoiden harmonisointivirasto (tavaramerkit ja mallit) (SMHV) on tehnyt 7.2.2011 unionin yleisen tuomioistuimen asiassa T-137/09, Nike International v. SMHV — Muños Molina (R 10), 24.11.2010 antamasta tuomiosta

21.5.2011   
            
            
               FI
            
            
               Euroopan unionin virallinen lehti
            
            
               C 152/10
            
         Valitus, jonka sisämarkkinoiden harmonisointivirasto (tavaramerkit ja mallit) (SMHV) on tehnyt 7.2.2011 unionin yleisen tuomioistuimen asiassa T-137/09, Nike International v. SMHV — Muños Molina (R 10), 24.11.2010 antamasta tuomiosta
   (Asia C-53/11 P)
   2011/C 152/17
   Oikeudenkäyntikieli: espanja
   
      Asianosaiset
   
   
      Valittaja: sisämarkkinoiden harmonisointivirasto (tavaramerkit ja mallit) (SMHV) (asiamies: J. Crespo Carrillo)
   
      Muu osapuoli: Nike International Ltd., Aurelio Muños Molina
   
      Vaatimukset
   
   
               —
            
            
               Valituksenalainen tuomio on kumottava
            
         
               —
            
            
               Asiakysymyksestä on annettava uusi tuomio hylkäämällä riidanalaisesta päätöksestä nostettu kanne ja asia on palautettava unionin yleiseen tuomioistuimeen
            
         
               —
            
            
               Kantaja [unionin yleisessä tuomioistuimessa] on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   1)   Täytäntöönpanoasetuksen
       (1)
      49 artiklan ja tavaramerkkiasetuksen
       (2)
      59 artiklan virheellinen soveltaminen
   
   Riidanalaisen päätöksen oikeudellisena perustana on täytäntöönpanoasetuksen 49 säännön 1 kohta, luettuna yhdessä tavaramerkkiasetuksen nykyisen 59 artiklan kanssa. Valituksenalaisessa tuomiossa ei kuitenkaan mainita missään vaiheessa täytäntöönpanoasetuksen 49 säännön 1 kohtaa eikä tavaramerkkiasetuksen 59 artiklaa, eikä siinä oteta kantaa sen soveltamiseen konkreettisessa tapauksessa. Virasto katsoo, että tämä merkitsee oikeudellista virhettä ja perustelujen puutteellisuutta.
   2)   Viraston ohjeiden ja täytäntöönpanoasetuksen 49 säännön 1 kohdan virheellinen soveltaminen
   
   Virasto katsoo, ettei sen ohjeita sovelleta käsiteltävään tapaukseen. Valituksenalaisessa tuomiossa todetaan kuitenkin kahteen otteeseen, että valituslautakunta on velvollinen soveltamaan SMHV:n ohjeita. Tämä merkitsee viraston mielestä oikeudellista virhettä.
   
      (1)  Yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13.12.1995 annettu komission asetus (EY) N:o 2868/95 (EYVL L 303, s. 1).
   
      (2)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).